

**УРОК: Правата на човека. Правата на децата. Права и привилегии. Правила. Отговорности. Ангажименти.**

**Осъществил дейността: Даниела Христова Кенарева, старши учител в СУ“Вичо Грънчаров“ град Горна Оряховица**

**Часът е проведен с ученици от ІХ „А“ клас и клуб по интереси на БМЧК**

**на 25.ІV.2018г. и на 26.ІV.2018г.**

**“Правото на живот е първото измежду човешките права.”**

**Папа Франциск**

**Защото *всички деца* по света имат едно общо нещо. *Техните права*.**

**unicef**



 **Цел на дейността**

**Основна цел*: Запознаване с правата на човека и в частност с правата на детето и най-общо представяне на основните права, залегнали в Конвенцията за правата на детето на ООН.***

* Учениците да се научат да разграничават желания, нужди и права;
* Учениците да могат да обяснят значението на КООНПД за живота на децата;
* Учениците изработват проект/план за популяризиране на правата на детето в училището си.

**Описание**

Урокът се проведе в два последователни часа. През първият учебен час учениците работят съвместно учителя и с г-жа Анета Петкова, педагогически съветник в училището, като дискутират по основните моменти, на които тя постави акцента.

* Представяне на основна информация за историята на правата на човека и правата на детето;
* Запознаване с равните права на детето и защитата от дискриминация като основа на развитието на детето в една група, общност и държава;
* Засилване на уважението към правата на човека и развиване на чувство за самоуважение и уважение към другия – чувство за човешко достойнство;
* Стимулиране на положителни преживявания, нагласи и поведение чрез упражняване на правата на детето, които водят до зачитане на правата на другите;
* Представяне на основни теми за разбиране и зачитане на културното разнообразие, особено по отношение на различни национални, етнически, религиозни, езикови и други малцинства и групи.

През първият учебен час дейносста на учениците продължава като *изработват проект*/*план за популяризиране на правата на детето в училището* си под ръководството на учителя и на г-жа Анета Петкова – педагогически съветник в училището.

 Вторият час се провежда съвместно с представители на Агенцията за социално подпомагане в Горна Оряховица, отдел „Закрила на детето“ - Г-жа Невена Георгиева, директор на отдел „Закрила на детето“ и г-жаВера Бонева, мл. експерт и психолог в отдела за „Закрила на детето“.

**Структуриране:**

**Дейност :1**

Урокът започна с формуриране на думата „дете*“. В нашата страна за дете се приема всеки човек на възраст под 18 години.
Освен твоите родители или настойници държавата също трябва да се грижи за теб и да те закриля. Всички видове закрила, които можеш да получиш са описани в специален закон – Закон за закрила на детето.*

Преди началото на урока са подготвени флаш карти, така че да има комплект за всеки един екип.

Сформираните екипи имат 5 минути да разгледат 23-те карти Приложение 1 и да ги подредят в два реда. Поставят всички, които биха определили като ЖЕЛАНИЯ (неща, които искаме) на единия ред, а на другия всички, които биха определили като НУЖДИ (неща, от които имаме потребност/ Учителят и педагогическият съветник поставят въпроси към всички.

* Беше ли трудно да решите кое е нужда и кое е желание?
* Каква е разликата между двете?
* Има ли случаи, в които те се покриват? Дайте примери от картите или други от живота

си.

* Смятате ли, че всички желания на децата по света са удовлетворени?
* Смятате ли, че всички нужди на децата по света са удовлетворени?

На учениците се обръща внимание да правят разграничения между ЖЕЛАНИЯ И НУЖДИ. В основата на тяхното разграничаване стои разбирането, че ЖЕЛАНИЯТА като цяло не са необходими за оценяването, растежа и развитието на детето. И това е и причината именно на НУЖДИТЕ НА ДЕЦАТА да се придава изключително значение и те да бъдат наричани ПРАВА НА ДЕЦАТА в документи с изключително значение, каквато е КОНВЕНЦИЯТА НА ОРГАНИЗАЦИЯТА НА ОБЕДИНЕНИТЕ НАЦИИ ЗА ПРАВАТА НА ДЕТЕТО.

**Дейност :2**

Учениците дискутират основни моменти от видеото **tps://www.youtube.com/watch?v=22GLJsGLDxc&feature=youtu.be**

Изказват мнение за предоставените им права и за възможността да се възползват от тях.

**Всички ученици се солидаризират с приетите права на детето:**

* *Всички деца имат равни права и право на защита от дискриминация*
* *Право на име и националност*
* *Право на семейство*
* *Право на свобода на мислите, разума и религията*
* *Право на майчин език и култура. Мултикултурализъм*
* *Право на свобода на сдружаване*
* *Право на лично пространство*
* *Право на информация и изразяване на мнение*
* *Право на защита от всички форми на насилие и експлоатация*
* *Право на равни права за децата със специални образователни нужди*
* *Право на здраве и здравни услуги*
* *Право на игра, почивка, културна и творческа дейност*
* *Право на защита от употреба на психотропни вещества.*
* *Право на защита от сексуална експлоатация*
* *Право на защита от трафик*
* *Право на защита във време на война и военни конфликти*

Учениците зе запознават с Конвенцията за правата на детето на ООН.

**Дейност :3**

Първият учебен час продължава като се подготвя **ПЛАН ЗА ПОПУЛЯРИЗИРАНЕТО НА ПРАВАТА.**

Учениците се разделят на 3 екипа.

Всеки екип да работи в рамките на 10 минути и формулира идея за популяризиране на наученото в часа по отношение на правата на детето сред други деца и ученици от училището в рамките на следващия месец.

***Идеята*** е представена в 6 стъпки, отговаряйки на следните въпроси:

*За кого е предназначена?*

*Какво се случва?*

*Къде се случва?*

*Кога се случва?*

*Кой участва?*

*Какво е нужно, за да се случи?*

Всеки отбор представя своята идея пред другите екипи за не повече от минута.

**Дейност :4**

Вторият час се провежда съвместно с представители на Агенцията за социално подпомагане в Горна Оряховица, отдел „Закрила на детето“. Г-жа Невена Георгиева, директор на отдел „Закрила на детето“ и г-жаВера Бонева, мл. експерт и психолог в отдела за „Закрила на детето“, които разговаряха с децата по въпросите за *„всички видове закрила“ на детето, съгласно Закона за закрила на детето.*

**Рефлексия:** *Учителят установява настроението на учениците за часа посредством „Емотикона“ . Учениците избират една от нарисуваните на дъската Емотикони.*

Учителят установява настроението на учениците за часа посредством „Емотикона“ . Учениците избират „Емотикона“, според настроението си в началото и в края на часа. Учителят *прави извод за рефлексията през часа и я* ***обявява****./* В началото на часа ученицитеизбират *емотикона* чрез вдигане на ръка, в края на часа - на същия принцип. Учителят задава въпрос: **При кои ученици *има промяна на настроението в посока „нагоре“.* Моля огтоворете с вдигане на ръка**./

**От коментарите**

***Християн Хинков***

Хубаво е, че има Закон, който защитава и утвърждава правата на децата– да живеят и да растат, да учат, да бъде чут гласът им и да достигнат пълния си потенциал на развитие.

***Ивелин Атанасов***

Приемането на Конвенцията на ООН за правата на детето ясно показва огромния глобален ангажимент за разширяване и прилагане на правата на децата.

**Идеи за надграждане**

Организиране на други съвместни дейности с представител на **Агенцията за социално подпомагане, отдел Закрила на детето.**

**ПРИЛОЖЕНИЕ 1**

ИНФОРМАЦИЯ ЗА ФЛАШ КАРТИТЕ

Всяка от 23-те карти спада към една от две групи:

Н **НУЖДИ/Права** /праваужди / права Же **ЖЕЛАНИЯ** лания

Подходящ подслон (чл. 27) Дрехи по последна мода

Питателна храна (чл. 24) Колело

Закрила от насилие и изоставяне (ч. 19) Пътувания през ваканциите

Образование (чл. 28, 29) Собствена стая

Здравеопазване (чл. 24) Личен компютър и интернет

Справедливо отношение и

недискриминация (чл. 2) Телевизор

Чист въздух (чл. 24) Уредба

Възможности за споделяне

на мнение (чл. 12) Джобни за всичко

Места за игра и отдих (чл. 30) Бързо хранене

Чиста вода (чл. 24) Мобилен телефон

Възможности за практикуване на своята

култура, език и религия (чл. 31) Бижута

 Сладки